18ο Παμπελοποννησιακό Οδοντιατρικό Συνέδριο

Πύργος – 29, 30 Ιουνίου και 1 Ιουλίου 2018
Το 18ο Παμπελοποννησιακό Οδοντιατρικό Συνέδριο θα πραγματοποιηθεί στις 29, 30 Ιουνίου και 1 Ιουλίου 2018 στο Συνεδριακό Κέντρο Περιφερειακής Ενότητας Ηλείας στον Πύργο, με διοργανωτή τον Οδοντιατρικό Σύλλογο Ηλείας και συν-διοργανωτές όλους τους Συλλόγους Πελοποννήσου και Αιτωλοακαρνανίας. Θα περιλαμβάνει πέραν του κατευθυνόμενου προγράμματος, πρακτικά σεμινάρια σε θέματα αιχμής και ελεύθερες ανακοινώσεις. 

Eλεύθερες Ανακοινώσεις

Οι ενδιαφερόμενοι θα πρέπει να υποβάλουν τις περιλήψεις (abstracts) των εργασιών τους έως και τις 20/04/2018.

Ο χρόνος που θα διατεθεί για την παρουσίαση ελεύθερων ανακοινώσεων έχει οριστεί στα 10 λεπτά.

Οδηγίες

Οι περιλήψεις των ελεύθερων ανακοινώσεων υποβάλλονται σε μορφή κειμένου Word, γραμμένου σε γραμματοσειρά Times New Roman μεγέθους 12. Το κυρίως κείμενο της περίληψης δεν πρέπει να ξεπερνά τις 250 λέξεις.

Οι περιλήψεις έχουν την ακόλουθη μορφή

1. Τίτλος (μέχρι 12 λέξεις, σε Bold)

2. Ονόματα συγγραφέων (αρχικό μικρού ονόματος και επώνυμο, σε περίπτωση περισσότερων του ενός συγγραφέων τα ονόματα χωρίζονται με «,»), με υπογραμμισμένο το όνομα του ομιλητή.

3. Ιδιότητα του ομιλητή (π.χ. προπτυχιακός/μεταπτυχιακός φοιτητής, μέλος ΔΕΠ κ.λπ.)

4. Ίδρυμα ή εργαστήριο (από το οποίο προέρχεται η εργασία)

5. Χαρακτηρισμός Εργασίας 

• Ερευνητική, κλινική ή πειραματική

• Ανασκόπηση σε θέματα ευρύτερου ενδιαφέροντος από τον χώρο των οδοντιατρικών επιστημών

• Ενδιαφέρουσα περίπτωση

• Νέες διαγνωστικές ή θεραπευτικές τεχνικές

6. Περίληψη

Για τις ερευνητικές εργασίες:

• Σκοπός

• Υλικό και Μέθοδος

• Αποτελέσματα

• Συμπεράσματα

Για τις ανασκοπήσεις:

• Εισαγωγή

• Σκοπός

• Συμπεράσματα

Για τις ενδιαφέρουσες περιπτώσεις και τις νέες διαγνωστικές ή θεραπευτικές τεχνικές:

• Σκοπός

• Περιγραφή Περίπτωσης/Τεχνικής

• Συμπεράσματα

Βραβείο καλύτερης ελεύθερης ανακοίνωσης
Οι εκδόσεις «Οδοντιατρικό Βήμα» προκηρύσσουν βραβείο καλύτερης ελεύθερης ανακοίνωσης, εις μνήμην και προς τιμήν του εκλιπόντος ιδρυτή και εκδότη του «Οδοντιατρικού Βήματος», Γιάννη Καρκατζούλη. Σκοπός του βραβείου είναι η υποστήριξη, η αναγνώριση και η προβολή της ερευνητικής δραστηριότητας των νέων επιστημόνων στο χώρο της Οδοντιατρικής.

Το βραβείο συνίσταται στην απονομή τιμητικού τίτλου στον ερευνητή και συνοδεύεται από χρηματικό έπαθλο αξίας 500 ευρώ. 

Πληροφορίες -Υποβολή Ελεύθερων Ανακοινώσεων:

 «Οδοντιατρ​ικό Βήμα», e-mail: odvima@otenet.gr, τηλ. 210-3814939.
